INETREIT คาดผลตอบแทนเงินปันผล 7%
20 มกราคม 2566

INETREIT คาดผลตอบแทนเงินปันผล 7%
-จากการพูดคุยกับทีมนักลงทุนสัมพันธ์ของ INETREIT ทางโทรศัพท์เมื่อวันที่ 12 ม.ค. ประเด็นสำคัญ ได้แก่
1) อัตราการใช้งานศูนย์ปฏิบัติการข้อมูลไอเน็ต (INET-IDC-3) เฟสที่ 1 อยู่ที่ 90% และ เฟสที่ 2 เติบโตเป็น 20% (เทียบกับ 10% ในไตรมาส 3/2565)
2) คาดกำไรปกติของ INETRIET จะได้รับผลกระทบเชิงลบจากการปรับขึ้นอัตราดอกเบี้ยเงินกู้ขั้นต่ำ (MLR)
3) INETRIET ได้ชำระหนี้จำนวน 12.5 ลบ. ในไตรมาส 4/2565
4) INETREIT กำลังดำเนินการเตรียมนำสินทรัพย์เข้าสู่ REIT โดยคาดจะเป็นศูนย์ข้อมูลเฟส 2 ซึ่งคาดว่าจะเกิดขึ้นภายในปี 2566
-คาด DPU ที่ 0.193 บาท เราคาดว่ากองทรัสต์จะจ่ายเงินปันผลต่อหน่วย (DPU) ที่ 0.193 บาท ให้กับผู้ถือหน่วยลงทุนในไตรมาส 4/2565 หรือคิดเป็น 77.5% ของกำไรปกติ และอัตราตอบแทนเงินปันผล (DY) ที่ 6.95% ต่อปี ขณะที่ DPU ลดลง 15% YoY และ 8% QoQ เนื่องจาก INETREIT ต้องชำระหนี้ 12.5 ลบ. ในเดือน ต.ค.2565 และจะต้องชำระคืนในทุกๆ ไตรมาส (แผนภาพ 3) หากรวมกับ DPU ในงวด 9 เดือนแรกของปี 2565 ที่ต้องจ่ายจำนวน 0.671 บาท เราคาดว่า INETREIT จะจ่าย DPU ทั้งหมด 0.864 บาทให้กับผู้ถือหน่วยลงทุนในปี 2565 หรือคิดเป็น 87.5% ของกำไรสุทธิ และ DY ที่ 7.78% ต่อปี ณ ราคาปัจจุบัน
-คาดอัตราตอบแทนเงินปันผลอยู่ที่ 7% ต่อปี ด้วยความเสี่ยงต่ำ เราคาดว่า INETREIT จะจ่ายผลตอบแทนที่ 7% โดยมีความเสี่ยงต่ำ เนื่องจากรายได้ถูกกำหนดตามสัญญากับ INET เราได้พิจารณาปัจจัยลบ เช่น อัตรา MLR ที่เพิ่มขึ้นแล้ว ซึ่งกระทบยอดหนี้ที่จ่ายดอกเบี้ยที่อิงตาม MLR และการจ่ายเงินปันผลที่ลดลง ซึ่งจะเริ่มลดลงตั้งแต่ไตรมาส 4/2565 เป็นต้นไป เนื่องจากเริ่มชำระหนี้ในเดือน ต.ค.2565
มุมมอง KS
“ซื้อ” INETREIT และปรับปีฐานการประเมินมูลค่าหุ้นของเราจากกลางปี 2566 ไปเป็นสิ้นปี 2566 ราคาเป้าหมายอิงวิธีคิดลดเงินสด (DCF) ถูกปรับขึ้น 0.3% จาก 13.15 บาท เป็น 13.19 บาท (แผนภาพ 6) โดยปัจจัยหนุนมูลค่าหุ้น ได้แก่ 1) อัตราการใช้ประโยชน์ที่เพิ่มขึ้นอย่างรวดเร็วของ INET IDC 3 เฟส 2 2) การอัดฉีดสินทรัพย์ที่อาจจะเกิดขึ้น เช่น โครงการดาต้าเซ็นเตอร์เฟส 2 และโครงการโซลาร์ฟาร์ม และ 3) มูลค่าที่อาจเกิดขึ้นจากการเปลี่ยนแปลงไปสู่การถือครองกรรมสิทธิ์หลังซื้อที่ดินของ SCG และ 4) INETREIT เสนอผลตอบแทนที่ 7% โดยมีความเสี่ยงในการดำเนินงานต่ำ เนื่องจากรายได้ถูกกำหนดตามสัญญา
เปิดพอร์ตลงทุน >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp
#KS #หลักทรัพย์กสิกรไทย #KSecurities #หุ้น #หุ้นไทย #ข่าวหุ้น #ลงทุน